# Richard Askey

Richard Askey (Saint Louis, 4 de juny de 1933 - Madison, 9 d'octubre de 2019), conegut per col·legues i familiars com Dick Askey, va ser un matemàtic estatunidenc.

## Vida i Obra

Askey es va graduar el 1955 a la universitat Washington a Saint Louis i l'any següent va obtenir el màster a la universitat Harvard. A continuació va iniciar els cursos de doctorat a la universitat de Princeton i, mentre els feia va ser professor ajudant a la universitat Washington des de 1958. El 1961 va obtenir el doctorat defensant una tesi sobre sèries ortogonals i conjugades dirigida per Salomon Bochner.
Els dos cursos 1961-1963, va ser professor de la universitat de Chicago i el 1963 va ser nomenat professor de la universitat de Wisconsin a Madison, en la qual es va retirar el 2003, passant a ser professor emèrit. A més, va ser professor visitant a Amsterdam (1970), Budapest (1973), Estrasburg (1979), Minnesota (1988) i París (1993).
Askey va publicar cinc llibres sobre funcions especials i va ser l'editor de les obres escollifes de Gábor Szegő. També va publicar més de cent-trenta articles científics. El seu principal camp de treball van ser lews funcions especials i, més concretament, la seva anàlisi harmònica i les seves relacions amb els polinomis ortogonals i amb la teoria de grups.
Durant tota la seva vida va estar interessat en la pedagogia de les matemàtiques i va expresar públicament el seu descontent amb els excesos del formalisme. Va col·laborar activament en les reformes educatives del seu temps i va publicar diversos articles sobre com hauria de ser l'ensenyament de les matemàtiques a tots els nivells educatius.

## Referències

* ↑ Cohl, Ismail i Wu, 2022, p. 59.
* ↑ Ismail i Stanton, 2000, p. 19.
* ↑ Ismail i Stanton, 2000, p. 27.
* ↑ Ismail i Stanton, 2000, p. 20-27.
* ↑ Schlosser, 2019, p. 1.
* ↑ Gasper et al., 2000, p. 1.
* ↑ Gasper et al., 2000, p. 7.
* ↑ Gasper et al., 2000, p. 13.
* ↑ Cohl, Ismail i Wu, 2022, p. 71.

## Bibliografia

* Cohl, Howard S.; Ismail, Mourad E.H.; Wu, Hung-Hsi «The Legacy of Dick Askey (1933-2019)» (en anglès). Notices of the American Mathematical Society, Vol. 69, Num. 1, 2022, pàg. 59-75. ISSN: 0002-9920.
* Gasper, George; Ismail, Mourad E.H.; Koornwinder, Tom; Neval, Paul; Stanton, Dennis W.. «The mathematical contributions of Richard Askey». A: Mourad E.H. Ismail, Dennis W. Stanton (eds.). q-Series from a Contemporary Perspective (en anglès). American Mathematical Society, 2000, p. 1-18. ISBN 0-8218-1150-9.
* Ismail, Mourad E.H.; Stanton, Dennis W. «Curriculum Vitae of Richard A. Askey». A: Mourad E.H. Ismail, Dennis W. Stanton (eds.). q-Series from a Contemporary Perspective (en anglès). American Mathematical Society, 2000, p. 19-30. ISBN 0-8218-1150-9.
* Schlosser, Michael J. «A Tribute to Dick Askey» (en anglès). arXiv, 2019, pàg. 1-4. DOI: 10.48550/arXiv.1909.10508.

## Enllaços externs

* O'Connor, John J.; Robertson, Edmund F. «Richard Askey» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Bressoud, David. «In Memoriam Richard Allen (Dick) Askey» (en anglès). Mathematical Association of America, 2019. [Consulta: 14 gener 2024].